Oficialusis leidinys L 363 , 31/12/1991 p. 0036 - 0038

specialusis leidimas suomių kalba: skyrius 13 tomas 21 p. 0193

specialusis leidimas švedų kalba: skyrius 13 tomas 21 p. 0193



Komisijos direktyva 1991 m. gruodžio 3 d. derinanti su technikos pažanga Tarybos direktyvos 76/769/EEB dėl valstybių narių įstatymų ir kitų teisės aktų, susijusių su tam tikrų pavojingų medžiagų ir preparatų pardavimo ir naudojimo apribojimais, suderinimo I priedą (asbestas) (91/659/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1976 m. liepos 27 d. Tarybos direktyvą 76/769/EEB dėl valstybių narių įstatymų ir kitų teisės aktų, susijusių tam tikrų pavojingų medžiagų ir preparatų pardavimo ir naudojimo apribojimais, suderinimo [1] su paskutiniais pakeitimais, padarytais Direktyva 91/339/EEB [2], ypač į jos 2a straipsnį, numatytą Direktyva 89/678/EEB [3], kadangi asbesto ir netgi jo turinčių gaminių naudojimas dėl išskiriamų plaušelių gali sukelti asbestozę, mezoteliomą ir plaučių vėžį; kadangi todėl jų pateikimui į rinką ir naudojimui turėtų būti nustatyti kuo griežtesni apribojimai; kadangi Tarybos direktyvoje 83/478/EEB [4], penktą kartą iš dalies keičiančioje Direktyvą 79/769/EEB, nurodyta, kad asbesto pluoštas krokidolitas ir jo turintys gaminiai daugiau nebegali būti pateikiami į rinką ir naudojami, išskyrus tris galimas išimtis; kadangi toje pačioje direktyvoje yra nustatytos privalomos visų gaminių, kurių sudėtyje yra asbesto skaidulų, ženklinimo nuostatos; kadangi Tarybos direktyvoje 85/610/EEB [5], septintą kartą iš dalies keičiančioje Direktyvą 76/769/EEB, nurodyta, kad asbesto pluoštas daugiau nebegali būti pateikiamas į rinką ir naudojamas gaminant žaislus, medžiagas ir preparatus, skirtus naudoti purškiant, gaminius, kuriais prekiaujama miltelių pavidalu, rūkymui naudojamus gaminius, katalizinius šildytuvus, dažus ir lakus; kadangi griežtesnė pavojingo asbesto pluošto prekybos ir naudojimo kontrolė yra būtina norint apsaugoti žmonių sveikatą, ypač dėl to, kad tam tikros paskirties produktų pakaitalai, remiantis rizikos veiksni analize, yra laikomi mažiau pavojingi; kadangi ypač efektyvus būdas apsaugoti žmonių sveikatą ir aplinką yra uždrausti naudoti tam tikrą pluoštą, pavyzdžiui, amfibolo asbestą, kuris remiantis kai kuriais mokslo šaltiniais yra ypač pavojingas; kadangi dėl praktinių priežasčių toks uždraudimas šiuo metu negali būti taikomas natūraliai susidarančioms medžiagoms, pavyzdžiui, asbesto plaušelių, kaip natūralių priemaišų, turinčiai rūdai ir smėliui; kadangi pluošto fiksavimo bandymas, leidžiantis įvertinti konkrečių asbesto turinčių gaminių keliamus pavojus nėra plačiai taikomas; kadangi, nepaisant to, reikėtų skatinti naudoti žmonėms ir aplinkai mažesnę bendrą riziką keliančius produktus; kadangi Tarybos direktyva 91/382/EEB [6] iš dalies keičia Direktyvą 83/477/EEB dėl darbuotojų apsaugos nuo rizikos, susijusios su asbesto poveikiu darbe (antroji atskira direktyva, kaip numatyta Direktyvos 80/1107/EEB 8 straipsnyje); kadangi šioje direktyvoje numatytos priemonės atitinka Direktyvų dėl techninių kliūčių panaikinimo pavojingų medžiagų ir preparatų prekybos srityje derinimo su technikos pažanga komiteto nuomonę, PRIĖMĖ ŠIĄ DIREKTYVĄ: 1 straipsnis Direktyvos 76/769/EEB I priedas yra derinamas su technikos pažanga, kaip nurodyta šios direktyvos priede. 2 straipsnis 1. Valstybės narės priima ir paskelbia nuostatas, kurios, įsigaliojusios iki 1993 m. sausio 1 d., įgyvendina šią direktyvą, ir apie tai nedelsdamos praneša Komisijai. Jos taiko šias nuostatas nuo 1993 m. liepos 1 d. Valstybės narės, patvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus ne vėliau kaip per 18 mėn. po jų priėmimo. 3 straipsnis Ši direktyva skirta valstybėms narėms. Priimta Briuselyje, 1991 m. gruodžio 3 d. Komisijos vardu Martin Bangemann Pirmininko pavaduotojas [1] OL L 262, 1976 9 27, p. 201. [2] OL L 186, 1991 7 12, p. 64. [3] OL L 398, 1989 12 30, p. 24. [4] OL L 263, 1983 9 24, p. 33. [5] OL L 375, 1985 12 31, p. 1. [6] OL L 206, 1991 7 29, p. 16. -------------------------------------------------- PRIEDAS Direktyvos 76/769/EEB I priedo 6 punktas yra pakeičiamas šiuo punktu: "6.1.Krokidolitas, CAS Nr. 12001-28-4Amozitas, CAS Nr. 12172-73-5Antofilitas, CAS Nr. 77536-67-5Aktinolitas, CAS Nr. 77536-66-4Tremolitas, CAS Nr. 77536-68-6 | 6.1.Draudžiama pateikti į rinką ir naudoti šį pluoštą ir gaminius, į kuriuos jie specialiai dedami. | 6.2.Chrizotilas, CAS Nr. 12001–29–5 | 6.2.Draudžiama pateikti į rinką ir naudoti toliau išvardytus gaminius, turinčius šio pluošto:a)žaislai;b)purškiamos medžiagos ir purškiami preparatai;c)miltelių pavidalu parduodami produktai;d)rūkymui naudojami reikmenys, pvz., tabako pypkės, cigarečių ir cigarų laikikliai;e)kataliziniai šildytuvai ir izoliacinės medžiagos, naudojamos suskystintas dujas naudojančiuose kataliziniuose šildytuvuose;f)dažai ir lakai;g)skysčių filtrai.Nukrypstant nuo nuostatų, iki 1994 m. gruodžio 31 d. šis draudimas netaikomas medicininės paskirties filtrams;h)kelių dangos medžiaga, kurioje pluošto yra daugiau kaip 2 %;i)cemento skiedinys, apsauginė danga, užpildai, sandarikliai, sujungimo detalės, mastika, klijai, dekoratyviniai milteliai ir apdailos medžiagos;j)mažo tankio izoliacinės arba nepralaidžios garsui medžiagos (tankis mažesnis nei 1 g/cm3);k)oro filtrai ir filtrai, naudojami transportiniam gamtinių dujų ir nuosavų dujų paskirstymui ir naudojimui;l)plastikinių grindų sienos dangų paklotai;m)gatavi tekstilės gaminiai, skirti tiekti galutiniams vartotojams, jei jie nėra apdoroti taip, kad neišsiskirtų plaušeliai.Nukrypstant nuo nuostatų, iki 1998 m. gruodžio 31 d. šis draudimas netaikomas elektrolizės diafragmoms;n)stogo kartonas.Nepažeidžiant kitų Bendrijos taikomų nuostatų dėl pavojingų medžiagų ir preparatų klasifikavimo, pakavimo ir ženklinimo, šias medžiagas ir jas turinčius gaminius, atsižvelgiant į ankstesnes išimtis, pateikti į rinką ir jas naudoti gali būti leidžiama tik tuo atveju, jeigu gaminys bus paženklintas pagal Direktyvos 76/769/EEB II priedo nuostatas." | --------------------------------------------------